Ayazqala
Ayazqala (özb. Ayoz qalʼa) — Özbəkistanın Qaraqalpaqıstan muxtar respublikası ərazisində II–IV əsrlərə aid xarabalıq kompleksi. Bürclü qala divarları olan üç istehkamı var. 1937-ci ildə aparılan arxeoloji qazıntılar zamanı burada Kuşan padşahlığı dövrünə aid bina qalığı, saxsı məmulatı, əmək alətləri, silah, bəzək şeyləri, sikkə və s. tapılmışdır. Ayazqaladan XI–XIII əsrlərdə də istehkam kimi istifadə edilmişdir.